钦定古今图书集成/理学汇编/文学典/第010卷 > 杨慎丹铅总录 > 《文人伪作外国文字》
## 钦定古今图书集成/理学汇编/文学典/第010卷 > 杨慎丹铅总录 > 《文人伪作外国文字》

余尝疑《穆天子传》西王母歌词出于后人粉饰，且《山
海经》载西王母虎首鸟爪，形既殊异，音亦不同，何其
歌词悉似国风乎？又观《后汉书》朱辅上《白狼王唐菆
歌》三篇，音韵与汉无异，愈可疑也。唐新罗王献诗，其
句法与中唐人若合契。宋大中祥符间，注辇国入贡
上表，表辞极偶丽，中有云：“辄倾就日之诚，仰露朝天”
之款。臣贱如刍狗，微类醯鸡，虚荷烛幽，曾无执贽，究
其文笔，与当时翰苑何差？言语不通之国，未必能集
《老》《庄》之元言，习徐庾之丽句也。当时天书，尚可人为，
况外夷之贡，志在互市罔利，谕以导之，无不可者。书
之史册，不待智者能勘破矣。

于度曲。”又云：“厌长乐之疏钟，劳中宫之缓箭。”虽两“长
乐”，为意不同，此类为傍犯。又，刘禹锡律诗前联云：“雪
里高山头早白。”后联云：“于公必有高门庆。”自注：“高山
本高，高门使之高也。”亦傍犯之例。